[{"text_idx": "#000001", "text": "Mae llwyth o artistiaid Cymreig wedi dod ynghyd i ryddhau albwm elusennol newydd sy\u2019n talu teyrnged i un o grwpiau enwocaf a phwysicaf Cymru, Super Furry Animals."}, {"text_idx": "#000003", "text": "Rhyddhawyd yr albwm ddydd Gwener diwethaf, 26 Mawrth, ac mae\u2019n cynnwys 28 o draciau dros ddwy gyfrol."}, {"text_idx": "#000004", "text": "Mae\u2019r albwm am ddim i\u2019w lawr lwytho, ond mae anogaeth i bawb sy\u2019n gwneud hynny wneud cyfraniad at achos Llamau, sef elusen sy\u2019n mynd i\u2019r afael a digartrefedd ymysg pobl ifanc."}, {"text_idx": "#000006", "text": "Mae Mlynarski wedi bod yn gyfrifol am gyfres o albyms elusennol yn ystod y clo mawr sydd wedi gweld artistiaid Cymreig yn recordio fersiynau o ganeuon gan grwpiau fel David Bowie, The Beatles a The Velvet Underground."}, {"text_idx": "#000007", "text": "Y diweddaraf o\u2019r rhain oedd Corona Stardust, sef teyrnged i waith David Bowie. Roedd y casgliad hwnnw\u2019n cynnwys fersiwn o \u2018Ashes to Ashes\u2019 gan SYBS."}, {"text_idx": "#000008", "text": "Mae 28 o artistiaid wedi cyfrannu at y casgliad, gyda phedair ar ddeg o ganeuon ar y naill gyfrol a\u2019r llall."}, {"text_idx": "#000009", "text": "I gyd-fynd a\u0302\u2019r caneuon, mae\u2019r albwm yn cynnwys gwaith celf arbennig gan Pete Fowler, sef yr artist o Gaerdydd, sydd wedi gweithio\u2019n agos gyda\u2019r Super Furry\u2019s trwy gydol eu gyrfa."}, {"text_idx": "#000010", "text": "Mae\u2019r albwm ar gael i\u2019w lawr lwytho ar Bandcamp, gydag anogaeth i bawb wneud cyfraniad at elusen Llamau."}]